
Kol 3:1-4
Dit is soms vir ons moeilik om balans te hou en te besef dat daar dinge in ons lewens is, wat ons tyd saam met die Here kan steel. Ons het almal verantwoordelikhede. Huisskoonmaak, wasgoed, kinders rondry, sommiges werk nog ook bedags. Dan begin ons nog nie eens om te praat van kwaliteit tyd saam met jou man en dan ook met jou kinders nie. As ons die lysie begin maak, dan begin ons wonder waar gaan ons tyd met die Woord, God se saak en met Sy kinders ook nog inpas.
Martin Luther het die gewoonte gehad om sy dag altyd met die Here te begin, want hy het besef dat niks anders prioriteit moet geniet nie, en dat hy ook nie by al sy ander verpligtinge gaan uitkom, sonder die Here se wysheid en instaatstelling nie. 
Ons het wysheid nodig om ons dae so te leef dat ons God daarin kan verheerlik.
Wat sê Psalm 90:12 oor hierdie saak?_______________________________________________________________________________________________________________________________________________________________________________________________________
In Kolossense 1 en 2 het Paulus die Kolosse gemeente vermaan om vas te staan in God se Woord en die Evangelie van Jesus Christus. Dit help egter nie hulle en ook ons vandag, weet al hierdie dinge aangaande God se Woord, maar ons leef dit nie.
Christenskap is ‘n Lewe.
Ons maak baie keer die fout, om te dink dat my lewe as kind van God apart geleef word, maar dit moet as te ware in een gevleg wees met my daaklikse lewe.
Deut. 6 beskrywe dit altyd vir my so mooi. Die gedeelte leer ons, hoe om ons kinders te leer en hoe leer kinders?
Deur ons voorbeeld. Som hier onder net op wat moet ons doen volgende Deut 6.
______________________________________________________________________________________________________________________________________________________________________________________________________________
1)Paulus begin in Kol 1:1 met die woord:”As julle dan saam met Christus opgewek is”
As ons saam met Hom opgewek is, moes ons dan ook in onsself gesterwe het. Paulus begin om die Kolosse gemeente te herinner aan hul wedergeboorte. Daar was ‘n dag waar hulle gesterwe het in hulself en waar Christus hul wederbaar het. Hulle het opgestaan in ‘n nuwe lewe.
Nou as dit waar is van ons lewens, dan volg die opdrag: “soek die dinge daarbo.”
Om te soek is ‘n aktiewe opdrag om erns daarmee te neem en jou in te span. Dis nie ‘n soek om te vind nie maar ‘n soeke om te verkry. Om dit jou eie te maak.
Matt 6:33 ________________________________________________________________________________________
Nou is die vraag. Wat is die dinge waarna ons moet soek? Die soeke na God se karakter, Sy teenwoordigheid in my lewe, Sy kosbare wil en Hemelse blydskap. Ons is nou nie meer onder die wêreldse heerskappy van tradisies, filisofië, valse nederigheid en vreemde gelowe nie, maar onder Christus se regering wat ware nederigheid voortbring in ons lewens.
2) Volgende kry ons Kol 3:” Bedink die dinge wat daar bo is.”
Dis nou nie meer ‘n kwessie van soek nie, maar bedink. Meeste van ons ken die gesegde dat, jy is wat jy dink.
Nie dat ons glo in lewe en dood spreek nie, maar dit waarmee ons daagliks ons gedagtes vul, dit is wat ons lewe na buite toe gaan beinvloed. Nog voor jy jou 2 mooi voete op die grond sit, terwyl jy om en om op jou bed draai soos ‘n deur op ‘n skarnier, hoe jy jou man en kinders groet en hoe jy jou familie, kollegas en die man op straat hanteer. Alles begin in ons gedagtes.
Die engels beskryf dit mooi “the mind is like your affections, referring to your will or moral considerations.”
Ons het in die eerste punt gesien ons moet soek na die dinge wat daarbo is en nou moet ons daarop konsentreer.
Som 2 Kor 4:18 hieronder op:
______________________________________________________________________________________________________________________________________________________________________________________________________________
Wat sê 1 Pet 2:11 wat ons moet Onthou?_________________________________________________________________
Doen ook verdere studie van Heb. 11 op jou eie.
Nou kry ons die vraag. Hoekom moet my hart, my diepste innerlike wese die dinge daarbo bedink?
3) “Want julle het gesterwe..”   & “ en julle lewe is saam met Christus…”
Die griekste woord hier is  “apethanete”. Dit is ‘n defnitiewe daad. 
En die volgende deel van hierdie gedagte is dat ons lewe nou in God geborge is deur Christus.
Geborge = “Hidden”. Dit is ‘n wonderlike gedagte.
Dis die gedagte van weggesteek/toegemaak.
Die ewige lewe wat ons ontvang het is ‘n skat wat geborge is. Dit is veilig in Christus, in die Hemel.
Ek dink nie daar is ‘n plek op aarde waar jy iets kan bêre, belê of wegsteek wat honderd present veilig is nie. Dit is die enigste skat wat veilig is, maar soms is dit hartseer dat ons so min waarde heg aan hierdie skat en so min daaroor dink.
Matt 6:19-21 gee die Here Jesus ons so ‘n kykie oor hierdie ewige skat wat vir ons weggelê is.

4)”Wanneer Christus…”
Hierdie is nou die hoop wat ons het in hierdie lewe, asook vir hulle wat alreeds gesterf het in Christus. Die belofte wat daar vir ons in Christus is.
1 Thess 4:13-18
Ons opdrag is dus om te soek, te bedink en op te kyk na Christus wat weer kom, om ons dan in heerlikheid saam met Hom op te neem en voort te leef in hierdie ewige hoop. Die Ewige lewe saam met Christus het die dag begin met ons wedergeboorte. Bedink hierdie gedagte vandag en word weer vervul met die wonder van u kindskap.






‘n Paar vragies vir jou eie tyd met God se Woord.
Waar lê jou hart?
_________________________________________________________________________________
Waarom lê jou hart by hierdie dinge?
______________________________________________________________________________________________________________________________________________________________________________________________________________
Hoe kan ons prakties ons gedagtes/ ons harte meer Hemel gerig hou?
Probeer jou gedagtes gevange neem in elke situasie. Kan jy dink aan enige praktiese voorbeelde in jou eie lewe?________________________________________________________________________________________________________________________________________________________________________________________________________________________________________________________________________________________________________________
Maak jouself los van die aardse en tydelike dinge. Dit beteken nie dat ons niks meer mag doen nie, maar hou met los hande daaraan vas en versterk jou “greep” om die dinge daarbo. Is daar dinge in jou lewe wat jy so bietjie meer met ‘n los hand moet vashou?
_____________________________________________________________________________________________________________________________________________________________________________________________________________________________________________________________________________________________________________________
Begin om teksverse te leer. Al vat jy 2 weke om een teksverse te leer, begin net te leer. Dink aan praktiese manière hoe jy dit kan begin doen.

En laaste. As jy deur jou dae gaan, vergelyk alles met jou ewige tuiste. Jy sal sien dat jy jou gedagtes baie meer gevange sal kan hou en fokus op wat belangrik is. Mag die Here vir jou en my, my sussie genade gee om dag na dag te wandel tot Sy eer. Daar is absoluut niks op aarde wat mens se hart so kan verbly as Jesus self nie, daar is niks in die wêreld wat ons meer hoop en vreugde kan gee as Hy self nie, en niemand en niks sal jou ooit versadig soos Jesus self nie. 
Mag dit ook ‘n realiteit wees in jou lewe.
In Sy diens en altyd tot Sy eer.
“Leer ons om ons   Dae So te tel  dat ons ‘n 
Wyse hart   mag bekom.”   Psalm 90:12
“Hy het jou bekend    Gemaak, o mens,
 wat goed is;   En wat vra die  HERE van jou      anders as om    reg te doen en      liefde te betrag 
en ootmoedig te   wandel met jou God.”  Miga 6:8

